钦定古今图书集成/明伦汇编/氏族典/第278卷 > 王九鼎
## 钦定古今图书集成/明伦汇编/氏族典/第278卷 > 王九鼎

按《安庆府志》：“九鼎，字在德，潜山人。领岁荐，天启甲子，
授武强令。与台使左，即挂冠归。寻补江西臬司知事，
移令仪封。戊寅，补北直故城令。时方多故，连陷者七
十馀邑。故城原垒土，而城卑隘孤悬，九鼎以忠义奖，
率士民效死以守，浃旬力不支，城陷，遂以身殉。九鼎
历任累著政绩，一死凛烈，赠太仆少卿，一子入监。”

===王道隆===按《扬州府志》：“道隆，字萱生，江都人。天启甲子，领乡荐，
除寿州教谕。以端亮范士，升滨州知州。治讼明允。壬
午冬，寇至滨陷。道隆慷慨不屈，被数创死。家属十馀
口被难。”